ddrg/super_eurlex huggingface dataset:
KOMMISSIONENS BESLUTNING af 14. december 1998 om ansøgning om en obligatorisk ordning for mærkning af oksekød i Finland (meddelt under nummer K(1998) 4040) (Kun den finske og svenske udgave er autentisk) (1999/1/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 820/97 af 21. april 1997 om indførelse af en ordning for identifikation og registrering af kvæg og om mærkning af oksekød og oksekødsprodukter (1), særlig artikel 19, stk. 5, og

ud fra følgende betragtninger:

Ifølge artikel 19, stk. 4, i forordning (EF) nr. 820/97 kan medlemsstaterne, hvis der findes en tilstrækkeligt udviklet identifikations- og registreringsordning for kvæg, inden den 1. januar 2000 indføre en obligatorisk ordning for mærkning af oksekød fra dyr, der er født, opfedet og slagtet på deres område;

Finland har ansøgt Kommissionen om godkendelse af en obligatorisk ordning for mærkning af oksekød i henhold til stk. 5 i denne bestemmelse; det er blevet godtgjort, at Finland har en tilstrækkeligt udviklet identifikations- og registreringsordning for kvæg -

VEDTAGET FØLGENDE BESLUTNING:

Artikel 1

Finlands ansøgning, jf. bilaget, om indførelse af en obligatorisk ordning for mærkning af oksekød fra dyr, der er født, opfedet og slagtet på dette lands område, godkendes i henhold til artikel 19, stk. 5, i forordning (EF) nr. 820/97.

Artikel 2

Denne beslutning er rettet til Republikken Finland.

Udfærdiget i Bruxelles, den 14. december 1998.

På Kommissionens vegne

Franz FISCHLER

Medlem af Kommissionen

(1) EFT L 117 af 7. 5. 1997, s. 1.

BILAG

1. Mærkning på slagteriet

Kroppe og dele af kreaturer af finsk oprindelse skal mærkes med slagtedatoen og dyrets fødselsidentifikation foruden ordene »finsk oksekød«.

2. Mærkning i opskæringsvirksomheden

Hvis oksekød af finsk oprindelse opskæres, hakkes eller emballeres på en kødfabrik, skal kødet eller dets indpakning eller emballage eller mærker, der er anbragt på kødet, mærkes med ordene »finsk oksekød« og sendingens identifikation.

3. Mærkning i detailleddet

Indpakningen eller emballagen eller mærker, der er anbragt på oksekødet, skal mærkes med ordene »finsk oksekød« og sendingens identifikation. Et mærke med ordene »finsk oksekød« skal anbringes i nærheden af alt kød, der sælges uindpakket.
KOMMISSIONENS BESLUTNING af 15. december 1998 om ændring af beslutning 98/407/EF om beskyttelsesforanstaltninger over for toskallede bløddyr og fiskerivarer, der har oprindelse i eller kommer fra Tyrkiet (meddelt under nummer K(1998) 4108) (EØS-relevant tekst) (1999/2/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 90/675/EØF af 10. december 1990 om fastsættelse af principperne for tilrettelæggelse af veterinærkontrollen for tredjelandsprodukter, der føres ind i Fællesskabet (1), senest ændret ved direktiv 93/43/EF (2), særlig artikel 19, og

ud fra følgende betragtninger:

Kommissionen vedtog på grundlag af en veterinærinspektion i Tyrkiet beslutning 98/407/EF om beskyttelsesforanstaltninger over for toskallede bløddyr og fiskerivarer, der har oprindelse i eller kommer fra Tyrkiet (3);

de tyrkiske myndigheders beskyttelsesforanstaltninger og sundhedsgarantier er nu tilstrækkelige til, at importen af fiskerivarer fra Tyrkiet kan genoptages;

de tyrkiske myndigheders sundhedsgarantier er imidlertid ikke tilstrækkelige til, at importen af toskallede bløddyr i enhver form, der har oprindelse i eller kommer fra Tyrkiet, kan genoptages;

beslutning 98/407/EF bør derfor ændres;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

I beslutning 98/407/EF foretages følgende ændringer:

1) Artikel 1 affattes således:

»Artikel 1

Denne beslutning anvendes på toskallede bløddyr, pighuder, sækdyr og havsnegle, der har oprindelse i eller kommer fra Tyrkiet.«

2) Artikel 2 affattes således:

»Artikel 2

Medlemsstaterne forbyder import af toskallede bløddyr, pighuder, sækdyr og havsnegle i enhver form, der har oprindelse i eller kommer fra Tyrkiet.«

3) Artikel 3, 4, 5, 7, 8 og 9 ophæves.

4) Artikel 6 bliver til artikel 3.

Artikel 2

Medlemsstaterne ændrer de foranstaltninger, de anvender på import fra Tyrkiet, for at efterkomme denne beslutning. De underretter straks Kommissionen herom.

Artikel 3

Denne beslutning tages op til revision på grundlag af de garantier, der modtages fra Tyrkiet.

Artikel 4

Denne beslutning er rettet til medlemsstaterne.

Udfærdiget i Bruxelles, den 15. december 1998.

På Kommissionens vegne

Franz FISCHLER

Medlem af Kommissionen

(1) EFT L 373 af 31. 12. 1990, s. 1.

(2) EFT L 162 af 1. 7. 1996, s. 1.

(3) EFT L 180 af 24. 6. 1998, s. 15.
RÅDETS AFGØRELSE af 18. januar 1999 om ændring af afgørelse 94/942/FUSP om en fælles aktion vedtaget af Rådet på grundlag af artikel J.3 i traktaten om Den Europæiske Union vedrørende kontrol med udførslen af varer med dobbelt anvendelse fra Fællesskabet (1999/54/FUSP)

RÅDET FOR DEN EUROPÆISKE UNION HAR -

under henvisning til traktaten om Den Europæiske Union, særlig artikel J.3,

under henvisning til de overordnede retningslinjer fra Det Europæiske Råd i Lissabon den 26. - 27. juni 1992,

under henvisning til afgørelse 94/942/FUSP (1), og

ud fra følgende betragtning:

Som følge af afgørelse 98/106/FUSP (2), hvorved bilag I til ovennævnte afgørelse ajourføres, bør bilag V til afgørelsen ligeledes ajourføres -

TRUFFET FØLGENDE AFGØRELSE:

Artikel 1

Listen i bilag V til afgørelse 94/942/FUSP, som er omhandlet i afgørelsens artikel 6 samt i artikel 20, stk. 1, i Rådets forordning (EF) nr. 3381/94 af 19. december 1994 om en fællesskabsordning for kontrol med udførslen af varer med dobbelt anvendelse (3), ændres som følger:

- med virkning fra 8. marts 1998 erstattes tabellen for rubrik 0C004-0C201 af følgende tabel:

>TABELPOSITION>

- fra den tredivte dag efter afgørelsens ikrafttræden erstattes tabellen for rubrik 0C004-0C201 af følgende tabel:

>TABELPOSITION>

Artikel 2

Denne afgørelse offentliggøres i EF-Tidende.

Artikel 3

Denne afgørelse træder i kraft på dagen for offentliggørelsen.

Artikel 1, første led, anvendes fra den 8. marts 1998, og artikel 1, andet led, anvendes fra den 30. dag efter offentliggørelsen.

Udfærdiget i Bruxelles, den 18. januar 1999.

På Rådets vegne

O. LAFONTAINE

Formand

(1) EFT L 367 af 31. 12. 1994, s. 8. Afgørelsen er senest ændret ved afgørelse 98/232/FUSP (EFT L 92 af 25. 3. 1998, s. 1).

(2) EFT L 32 af 6. 2. 1998, s. 1.

(3) EFT L 367 af 31. 12. 1994, s. 1. Forordningen er ændret ved forordning (EF) nr. 837/95 (EFT L 90 af 21. 4. 1995, s. 1).
KOMMISSIONENS BESLUTNING af 29. december 1998 om ændring af visse oplysninger i listen i bilaget til forordning (EØF) nr. 55/87 om listen over fartøjer med en længde overalt på over 8 m, der i visse af Fællesskabets kystområder har tilladelse til at anvende bomtrawl (meddelt under nummer K(1998) 4550) (EØS-relevant tekst) (1999/48/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 894/97 af 29. april 1997 om fastlæggelse af tekniske foranstaltninger til bevarelse af fiskeressourcerne (1),

under henvisning til Kommissionens forordning (EØF) nr. 55/87 af 30. december 1986 om listen over fartøjer med en længde overalt på over 8 m, der i visse af Fællesskabets kystområder har tilladelse til at anvende bomtrawl (2), senest ændret ved forordning (EF) nr. 3410/93 (3), særlig artikel 3, og

ud fra følgende betragtning:

Myndighederne i de berørte medlemslande har anmodet om at få ændret oplysningerne i den liste, der er omhandlet i artikel 10, stk. 3, litra b), i forordning (EF) nr. 894/97; anmodningerne indeholder alle fornødne oplysninger til begrundelse for anmodningerne i henhold til artikel 3 i forordning (EØF) nr. 55/87; disse oplysninger er blevet vurderet, og Kommissionen har fastslået, at de opfylder ovennævnte bestemmelse; oplysningerne i listen i bilaget til nævnte forordning bør derfor ændres -

VEDTAGET FØLGENDE BESLUTNING:

Artikel 1

Oplysningerne i listen i bilaget til forordning (EF) nr. 55/87 ændres som anført i bilaget til nærværende beslutning.

Artikel 2

Denne beslutning er rettet til medlemsstaterne.

Udfærdiget i Bruxelles, den 29. december 1998.

På Kommissionens vegne

Karel VAN MIERT

Medlem af Kommissionen

(1) EFT L 132 af 23. 5. 1997, s. 1.

(2) EFT L 8 af 10. 1. 1987, s. 1.

(3) EFT L 310 af 14. 12. 1993, s. 27.

ANEXO - BILAG - ANHANG - ÐÁÑÁÑÔÇÌÁ - ANNEX - ANNEXE - ALLEGATO - BIJLAGE - ANEXO - LIITE - BILAGA

>TABELPOSITION>

>TABELPOSITION>
KOMMISSIONENS BESLUTNING af 8. januar 1999 om ændring af beslutning 97/252/EF om midlertidige lister over tredjelandsvirksomheder, hvorfra medlemsstaterne tillader indførsel af mælk og mælkebaserede produkter til konsum (meddelt under nummer K(1998) 4540) (EØS-relevant tekst) (1999/52/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets beslutning 95/408/EF af 22. juni 1995 om betingelserne for opstilling i en overgangsperiode af midlertidige lister over tredjelandsvirksomheder, hvorfra medlemsstaterne kan indføre visse animalske produkter, fiskerivarer og levende toskallede bløddyr (1), senest ændret ved beslutning 98/603/EF (2), særlig artikel 2, stk. 1 og 4, og

ud fra følgende betragtninger:

I Kommissionens beslutning 95/340/EF (3), senest ændret ved beslutning 96/584/EF (4), opstilles der en liste over tredjelande, hvorfra medlemsstaterne tillader indførsel af mælk og mælkebaserede produkter;

for landene på denne liste er der fastsat sundhedsbetingelser og bestemmelser om udstedelse af sundhedscertifikat ved indførsel af mælk og mælkebaserede produkter ved Kommissionens beslutning 95/343/EF (5), senest ændret ved beslutning 97/115/EF (6);

i Kommissionens beslutning 97/252/EF (7), senest ændret ved beslutning 98/394/EF (8), opstilles der midlertidige lister over tredjelandsvirksomheder, hvorfra medlemsstaterne tillader indførsel af mælk og mælkebaserede produkter til konsum;

Kommissionen har fra Island, Estland og Polen modtaget deres respektive lister over virksomheder tillige med forsikringer om, at disse virksomheder opfylder de relevante EF-sundhedskrav, og at en virksomhed, der ikke overholder disse krav, vil få sin udførsel til EF suspenderet;

ved en EF-kontrol på stedet er det for Estlands vedkommende blevet fastslået, at en virksomhed overholder EF-reglerne;

ved en EF-kontrol på stedet er det for Polens vedkommende blevet fastslået, at fem virksomheder overholder EF-reglerne, for så vidt angår fremstillingsmetoden for visse produkter;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Bilaget til beslutning 97/252/EF suppleres med bilaget til nærværende beslutning, for så vidt angår Island, Estland og Polen.

Artikel 2

Denne beslutning er rettet til medlemsstaterne.

Udfærdiget i Bruxelles, den 8. januar 1999.

På Kommissionens vegne

Franz FISCHLER

Medlem af Kommissionen

(1) EFT L 243 af 11. 10. 1995, s. 17.

(2) EFT L 289 af 28. 10. 1998, s. 36.

(3) EFT L 200 af 24. 8. 1995, s. 38.

(4) EFT L 255 af 9. 10. 1996, s. 20.

(5) EFT L 200 af 24. 8. 1995, s. 52.

(6) EFT L 42 af 13. 2. 1997, s. 16.

(7) EFT L 101 af 18. 4. 1997, s. 46.

(8) EFT L 176 af 20. 6. 1998, s. 28.

ANEXO - BILAG - ANHANG - ÐÁÑÁÑÔÇÌÁ - ANNEX - ANNEXE - ALLEGATO - BIJLAGE - ANEXO - LIITE - BILAGA

>TABELPOSITION>

>TABELPOSITION>

>TABELPOSITION>
KOMMISSIONENS BESLUTNING af 11. januar 1999 om forlængelse af den periode, der omhandles i artikel 15, stk. 2a, i Rådets direktiv 66/403/EØF om handel med læggekartofler (meddelt under nummer K(1998) 4561) (1999/49/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 66/403/EØF af 14. juni 1966 om handel med læggekartofler (1), senest ændret ved Kommissionens beslutning 98/111/EF (2), særlig artikel 15, stk. 2a, og

ud fra følgende betragtninger:

Med virkning fra bestemte datoer kan medlemsstaterne principielt ikke længere selv foretage konstateringen af ligestillingen af læggekartofler høstet i tredjelande med læggekartofler, som er høstet i Fællesskabet, og som opfylder kravene i nævnte direktiv;

da det arbejde, der skal gøre det muligt at etablere fællesskabsligestilling for alle berørte tredjelande, endnu ikke var tilendebragt, blev medlemsstaterne dog ved artikel 15, stk. 2a, i nævnte direktiv bemyndiget til at forlænge gyldigheden af de ligestillingsbeslutninger, som de allerede havde taget med hensyn til visse lande, der ikke er omfattet af fællesskabskonstateringerne, til den 31. marts 1998;

ovennævnte arbejde er endnu ikke tilendebragt;

bemyndigelsen kan kun forlænges i overensstemmelse med medlemsstaternes forpligtelser i henhold til de fælles plantesundhedsbestemmelser, der er fastsat i Rådets direktiv 77/93/EØF (3), senest ændret ved direktiv 98/2/EF (4);

ved Kommissionens beslutning 1999/50/EF (5) blev de undtagelser fra visse bestemmelser i direktiv 77/93/EØF, som visse medlemsstater har fastsat for læggekartofler med oprindelse i Canada, bemyndiget indtil den 31. marts 1999;

den bemyndigelse, medlemsstaterne har fået i henhold til artikel 15, stk. 2a, bør derfor forlænges tilsvarende;

de i denne beslutning fastsatte foranstaltninger er i overensstemmelse med udtalelse fra Den Stående Komité for Frø og Plantemateriale henhørende under Landbrug, Havebrug og Skovbrug -

VEDTAGET FØLGENDE BESLUTNING:

Artikel 1

I artikel 15, stk. 2a, i direktiv 66/403/EØF ændres datoen »31. marts 1998« til »31. marts 1999«.

Artikel 2

Denne beslutning er rettet til medlemsstaterne.

Udfærdiget i Bruxelles, den 11. januar 1999.

På Kommissionens vegne

Franz FISCHLER

Medlem af Kommissionen

(1) EFT 125 af 11. 7. 1966, s. 2320/66.

(2) EFT L 28 af 4. 2. 1998, s. 42.

(3) EFT L 26 af 31. 1. 1977, s. 20.

(4) EFT L 15 af 21. 1. 1998, s. 34.

(5) Se side 31 i denne Tidende.
KOMMISSIONENS BESLUTNING af 8. januar 1999 om ændring af beslutning 93/24/EØF og om supplerende garantier vedrørende Aujeszkys sygdom for svin bestemt til regioner i Frankrig, der er fri for sygdommen (meddelt under nummer K(1998) 4543) (EØS-relevant tekst) (1999/56/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 64/432/EØF af 26. juni 1964 om veterinærpolitimæssige problemer ved handel inden for Fællesskabet med kvæg og svin (1), senest ændret ved direktiv 97/12/EF (2), særlig artikel 10, stk. 2, og

ud fra følgende betragtninger:

Frankrig betragter en del af sit område som fri for Aujeszkys sygdom og har fremlagt dokumentation til støtte herfor for Kommissionen, jf. artikel 10 i direktiv 64/432/EØF;

der er blevet iværksat et program til bekæmpelse af Aujeszkys sygdom i denne region;

det er ved hjælp af programmet lykkedes at udrydde sygdommen i departementerne Aisne, Allier, Ardennes, Aube, Calvados, Cantal, Cher, Corrèze, Côte-d'Or, Creuse, Eure, Eure-et-Loir, Gard, Indre, Indre-et-Loire, Loir-et-Cher, Loir, Haute-Loire, Loiret, Lozère, Marne, Meurthe-et-Moselle, Meuse, Moselle, Oise, Puy-de-Dôme, Bas-Rhin, Haut-Rhin, Rhône, Haute-Saône, Seine-Maritime, Somme, Vosges, Yonne;

de franske myndigheder anvender ved transport af svin inden for landets grænser bestemmelser, der mindst svarer til dem, som er fastsat i denne beslutning;

der må ikke kræves supplerende garantier af medlemsstater eller regioner i medlemsstater, der selv betragtes som fri for Aujeszkys sygdom;

Kommissionens beslutning 93/24/EØF (3), senest ændret ved beslutning 97/835/EF (4), indeholder supplerende garantier vedrørende Aujeszkys sygdom for svin bestemt til medlemsstater eller regioner, der er fri for sygdommen, og indeholder en liste over disse regioner i bilag I;

de dele af Frankrig, der er fri for sygdommen, bør indsættes i bilag I til beslutning 93/24/EØF;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Bilag I til beslutning 93/24/EØF affattes som angivet i bilaget til nærværende beslutning.

Artikel 2

Denne beslutning anvendes fra den 15. januar 1999.

Artikel 3

Denne beslutning er rettet til medlemsstaterne.

Udfærdiget i Bruxelles, den 8. januar 1999.

På Kommissionens vegne

Franz FISCHLER

Medlem af Kommissionen

(1) EFT 121 af 29. 7. 1964, s. 1977/64.

(2) EFT L 109 af 25. 4. 1997, s. 1.

(3) EFT L 16 af 25. 1. 1993, s. 18.

(4) EFT L 345 af 16. 12. 1997, s. 56.

BILAG

»BILAG I

>TABELPOSITION>
RÅDETS AFGØRELSE af 21. december 1998 om midlertidig anvendelse af aftalen i form af brevveksling mellem Det Europæiske Fællesskab og Folkerepublikken Kina om ændring af aftalen mellem Det Europæiske Økonomiske Fællesskab og Folkerepublikken Kina om handel med tekstilvarer (1999/36/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 113 sammenholdt med artikel 228, stk. 2, første punktum,

under henvisning til forslag fra Kommissionen, og

ud fra følgende betragtninger:

Kommissionen har på Fællesskabets vegne forhandlet en aftale i form af brevveksling om ændring af aftalen mellem Det Europæiske Økonomiske Fællesskab og Folkerepublikken Kina om handel med tekstilvarer, senest ændret ved aftale paraferet den 13. december 1995;

denne aftale i form af brevveksling bør anvendes midlertidigt fra den 1. januar 1999, indtil de nødvendige procedurer for dens indgåelse er opfyldt, under forudsætning af at Folkerepublikken Kina også anvender den midlertidigt -

TRUFFET FØLGENDE AFGØRELSE:

Artikel 1

Aftalen i form af brevveksling mellem Det Europæiske Fællesskab og Folkerepublikken Kina om ændring af aftalen mellem Det Europæiske Økonomiske Fællesskab og Folkerepublikken Kina om handel med tekstilvarer, senest ændret ved aftale paraferet den 13. december 1995, anvendes midlertidigt fra den 1. januar 1999, indtil den er indgået formelt, under forudsætning af at Folkerepublikken Kina også anvender den midlertidigt.

Teksten til aftalen er knyttet til denne afgørelse.

Artikel 2

Denne afgørelse offentliggøres i De Europæiske Fællesskabers Tidende.

Udfærdiget i Bruxelles, den 21. december 1998.

På Rådets vegne

M. BARTENSTEIN

Formand
KOMMISSIONENS BESLUTNING af 21. december 1998 om godkendelse af den plan, der er forelagt af Tyskland for udryddelse af klassisk svinepest hos vildtlevende svin i Brandenburg, Mecklenburg-Vorpommern og Niedersachsen, og om ophævelse af beslutning 96/552/EF (meddelt under nummer K(1998) 4325) (Kun den tyske udgave er autentisk) (EØS-relevant tekst) (1999/39/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 80/217/EØF af 22. januar 1980 om fællesskabsforanstaltninger til kontrol med klassisk svinepest (1), senest ændret ved akten vedrørende Østrigs, Finlands og Sveriges tiltrædelse, særlig artikel 6a, stk. 4, og

ud fra følgende betragtninger:

Kommissionen godkendte ved sin beslutning 96/552/EF (2) den plan, Tyskland havde forelagt for udryddelse af klassisk svinepest hos vildtlevende svin i Brandenburg og Mecklenburg-Vorpommern;

de tyske myndigheder har forelagt en ny plan for udryddelse af klassisk svinepest hos vildtlevende svin i visse områder i Brandenburg, Mecklenburg-Vorpommern og Niedersachsen;

denne nyligt forelagte plan er blevet gennemgået og fundet at være i overensstemmelse med direktiv 80/217/EØF;

der tages i den nye plan hensyn til, at der i mere end seks måneder ikke er blevet konstateret klassisk svinepestvirus i bestanden af vildtlevende svin i Brandenburg;

den nyligt forelagte plan omfatter foranstaltninger, som skal begrænse risikoen for spredning af sygdommen ved flytning af tamsvin fra områder, der er erklæret angrebet efter artikel 6a, stk. 3, i direktiv 80/217/EØF, til andre områder i Tyskland og til andre medlemsstater;

beslutning 96/552/EF bør af klarhedshensyn ophæves;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Den plan, Tyskland har forelagt for udryddelse af klassisk svinepest hos vildtlevende svin i Brandenburg, Mecklenburg-Vorpommern og Niedersachsen, godkendes.

Artikel 2

Tyskland sætter de love og administrative bestemmelser i kraft, som er nødvendige for at gennemføre ændringen af den plan, der er nævnt i artikel 1.

Artikel 3

Beslutning 96/552/EF ophæves.

Artikel 4

Denne beslutning er rettet til Forbundsrepublikken Tyskland.

Udfærdiget i Bruxelles, den 21. december 1998.

På Kommissionens vegne

Franz FISCHLER

Medlem af Kommissionen

(1) EFT L 47 af 21. 2. 1980, s. 11.

(2) EFT L 240 af 20. 9. 1996, s. 13.
RÅDETS AFGØRELSE af 26. november 1998 om Det Europæiske Fællesskabs holdning til de regler for mæglingsproceduren vedrørende tvister om transit, der skal vedtages af Den Europæiske Energicharterkonference (1999/37/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til artikel 3, stk. 2, i Rådets og Kommissionens afgørelse 98/181/EF, EKSF, Euratom (1),

under henvisning til Kommissionens initiativ, og

ud fra følgende betragtninger:

De Europæiske Fællesskaber og deres medlemsstater undertegnede energichartertraktaten den 17. december 1994;

De Europæiske Fællesskaber og et stort flertal af deres medlemsstater deponerede deres godkendelses- eller ratifikationsinstrumenter hos depositaren, Den Portugisiske Republiks regering, den 16. december 1997;

de resterende medlemsstater vil snart ratificere energichartertraktaten;

energichartertraktaten trådte i kraft den 16. april 1998;

ifølge energichartertraktatens artikel 7 træffer hver kontraherende part de nødvendige foranstaltninger for at lette transit af energimaterialer og -produkter i overensstemmelse med princippet om transitfrihed og uden skelnen med hensyn til sådanne energimaterialers og - produkters oprindelses - og bestemmelsessted eller ejendomsretten hertil, uden forskelsbehandling i forbindelse med prisfastsættelse på grundlag af en sådan skelnen og uden at pålægge urimelige forsinkelser, restriktioner eller afgifter;

nævnte artikel indeholder også bestemmelser, der gælder for tvister om alle spørgsmål vedrørende transit;

ifølge artikel 7 i energichartertraktaten vedtager charterkonferencen standardbestemmelser om mæglingsproceduren og vederlag til forligsmæglerne;

et udkast til regler for mæglingsproceduren blev drøftet på charterkonferencen den 23.-24. april 1998; charterkonferencen besluttede, at dette udkast til regler skal være retningsgivende, indtil reglerne vedtages formelt;

charterkonferencen den 3.-4. december 1998 skal formelt vedtage dette udkast til regler, således som det i mellemtiden er blevet endeligt udformet;

Fællesskabet bør godkende dette udkast til regler på charterkonferencen -

TRUFFET FØLGENDE AFGØRELSE:

Eneste artikel

Reglerne for mæglingsproceduren vedrørende tvister om transit, således som de er anført i bilaget, skal på charterkonferencen godkendes på Fællesskabets vegne (2).

Udfærdiget i Bruxelles, den 26. november 1998.

På Rådets vegne

M. BARTENSTEIN

Formand

(1) EFT L 69 af 9. 3. 1998, s. 1.

(2) Disse regler blev vedtaget formelt af charterkonferencen den 3. december 1998.